《宝安八景诗 其一 市桥春涨》
明代·陈靖吉

送春骤雨如翻盘，昨朝清浅今弥漫。此时济川匪舟楫，生民岂免为鱼鼋。

长鲸跨江鳞甲动，阑干欲逐浪花涌。惜哉无处唤吴儿，跨上潮头试一弄。

作者简介：陈靖吉，东莞人。明太祖洪武初举文学，授广州府训导。好称诗，与何潜渊、罗泰同主东莞凤冈诗社。有《陈靖吉诗稿》。清康熙《东莞县志》卷一二有传。